Definisjon:

Stasepapiller er papilleødem sekundært til forhøyet intrakranielt trykk.

Symptomer / anamnese:

Hodepine, verst om morgenen, progredierende.

Forbigående, oftest bilateralt visustap (over sekunder). Event. utløst av stillings-endringer (av hodet).

Horisontal diplopi (abducensparece, ofte bilateral).

Kvalme / oppkast

Evt. gradvis eller akutt redusert bevissthet

Synsfeltutfall og synsreduksjon event. etter hvert (kronisk papilleødem)

Funn:

Normalt syn (initialt), inkl. fargesyn

Forstørret blind flekk

Bilateralt (initialt evt. asymmetrisk eller sjeldent ensidig) hevelse i papillene

Papille-hyperemi

Uklar papillegrense (først nasalt, så superiort, inferiort og temporalt)

Manglende spontan venøs puls (hos friske fraværende hos 20 %)

Uklare kar ved papillekant

Flammeformete blødninger i og rundt papillene

Dilaterte, slyngete retinale vener

Sluttstadium: Papille-atrofi

Etiologi (stasepapiller):

Intrakranielle tumores (primære og metastatiske)

Subduralt og epiduralt hematom (post-traumatisk)

Subarachnoidal blødning

Akvedukt-stenose (hydrocephalus)

Hjerne-absess.

Meningitt / encefalitt

Sagittal sinus-venetrombose

Alvorlig hypertensjon

Idiopatisk intrakranial hypertensjon (pseudotumor cerebri) (kvinner, overvektige, graviditet, bruk av kontraseptiva og tetracyklin, seponering av systemiske steroider).

Oppfølging:

Billeddiagnostikk.

Oppfølging og behandling ved medisinsk, nevrologisk eller nevrokirurgisk avdeling avhengig av diagnose.

Event. kontroller ved Øyeavd.

Ved pseudotumor cerebri hver 2-3 uker initialt og etter hvert hver 4-6 uker

(synsreduksjon / synsfeltutfall ?).